На основу члана 47. и 48. Статута Савеза самосталних синдиката Србије, на Изборној скупштини Савеза самосталних синдиката Крагујевца, одржаној 22.01.2020.године, усвојен је

**С Т А Т У Т**

**САВЕЗА САМОСТАЛНИХ СИНДИКАТА**

**КРАГУЈЕВЦА**

## I – ОСНОВНА НАЧЕЛА

 1. Савез самосталних синдиката Крагујевца је интересна организација која на принципима солидарности и узајамности остварује и штити радне, економнске, социјалне и професионалне интересе и права чланова самосталних синдиката који су организовани у Савез.

 2. Савез самосталних синдиката Крагујевца је независан и самосталан у односу на послодавце, удружења послодаваца, органе власти, политичке парије и странке.

 3. Деловање Савеза самосталних синдиката Крагујевца заснива се на принципима демократичности у раду, поделе рада и надлежности, на одлучивању и изборима, солидарности, координацији у раду, ефикасности, одговорности и јавности рада.

 Основе деловања Савеза самосталних синдиката Крагујевца су овај Статут, Програм, Устав, закони, колективни уговори и ратификоване међународне конвенције које се односе на свет рада.

 Савез самосталних синдиката Крагујевца у свом деловању се залаже за владавину права и даљу изградњу правне и социјално правичне државе и тржишне привреде засноване на равнотежи и партнерству рада и капитала.

 4. Организованост Савеза самосталних синдиката Крагујевца заснива се на комбинацији гранског и територијалног принципа.

 5. Савез самосталних синдиката Крагујевца организују самостални синдикати формирани са седиштем на територији Крагујевца.

 У Савезу самосталних синдиката Крагујевца самостални синдикати договарају, планирају, координирају и спроводе задатке и акције које су од заједничког интереса за укупно чланство.

 Самостални синдикати формирани на територији Крагујевца, полазећи од захтева и интереса чланства, својим правилима а у складу са статутима својих грана уређују своју организованост.

 Правила и програми самосталних синдиката не могу да буду у супротности са Програмом Савеза самосталних синдиката Крагујевца и овим Статутом.

6. Синдикална организација самосталних синдиката је основни облик организовања чланова синдиката.

 Припадоност чланова одређеном самосталном синдикату одређује се према шифри претежне делатности гране, односно групације послодаваца код кога су запослени.

 7. У општинама са територије Шумадијског округа које не поседују минималне услове за самосталан рад формирају се повереништва.

-2-

8. Савез самосталних синдиката Крагујевца је организован у Савез самосталних синдиката Србије, ради остваривања заједничких циљева и интереса чланства.

 9. У остваривању интереса и заштите права чланства Савез самосталних синдиката Крагујевца користи сва демократска, легална и легитимна средства и методе деловања и борбе: сарадње, преговарања, притисака, критике и оспоравања и организовања протестних скупова и штрајкова.

 10. Савез самосталних синдиката Крагујевца остварује међународну сарадњу самостално и у оквиру Савеза самостланих синдиката Србије.

**II - ПОДРУЧЈЕ ДЕЛОВАЊА, СЕДИШТЕ И**

 **ОБЕЛЕЖЈЕ**

**Члан 1.**

 Савез самостланих синдиката Крагујевца делује на подручју где су организовани синдикати са седиштем у Крагујевцу

 Седиште Савеза самосталних синдиката Крагујевца је у Крагујевцу, Трг Слободе бр. 1.

**Члан 2.**

 Савез самосталних синдиката Крагујевца има својство правног лица и печат.

 Печат Савеза самосталних синдиката Крагујевца је округлог облика и садржи текст: Савез самосталних синдиката Србије – Савез самосталних синдиката Крагујевца, а у средини печата је амблем Савеза самосталних синдиката Србије.Текст печата је на српском језику и исписан је ћирилицом.

**Члан 3.**

 Синдикалне организације самосталних синдиката и јединствене синдикалне организације самосталних синдиката имају својство правног лица и печат.

 Самостални синдикати користе печат Савеза самосталних синдиката Крагујевца с тим што се додаје текст: Самостални синдикат одговарајуће гране.

 Повереништва користе печат Савеза самосталних синдиката Крагујевца, с тим што се додаје текст Повереништва општине на којој се налази.

**Члан 4.**

 Савез самосталних синдиката Крагујевца има заставу која је беле боје, са амблемом Савеза самостланих синдиката Србије плаве боје и текстом „Савез самосталних синдиката Крагујевца“.

**Члан 5.**

 Синдикална организација самосталних синдиката има својство првног лица и печат.

 Текст печата је на српском језику, ћирилицом.

-3-

**III- САВЕЗ САМОСТАЛНИХ СИНДИКАТА**

 **КРАГУЈЕВЦА**

**Члан 6.**

 Савез самосталних синдиката Крагујевца чине синдикати организовани са седиштем на територији Крагујевца, као и синдикалне организације самосталног синдиката организоване у гранске Синдикате који конституишу СССС, усаглашавају своје посебне и специфичне интересе, учествују у изграђивању заједничких и општих интереса укупног чланства на начелима узајамности и солидарности, ангажују се на њиховом остваривању и прихватају овај Статут и Програм.

**Члан 7.**

 Полазећи од Програма и улоге Савеза самосталних синдиката Србије, Савез самосталних синдиката Крагујевца:

 - утврђује стратегију деловања о најзначајнијим питањима од интереса за чланство Савеза самосталних синдиката Крагујевца,

 - упућује иницијативе, остварује сарадњу и преговара са надлежним органима локалне самоуправе и удружењима послодаваца о свим питањима од значаја за материјални и социјални положај чланства;

- учествује у изграђивању ставова и опредељивању акција Савеза самосталних синдиката Србије и одговоран је за њихово спровођење на подручју града Крагујевца,

 - покреће иницијативе за доношење и измене и допуне системских прописа и Општег колективног уговора које упућује надлежним органима Савеза самосталних синдиката Србије на даљи поступак;

 - врши избор одређеног броја чланова органа Савеза самосталних синдиката Србије у складу са одлуком Већа Савеза самосталних синдиката Србије;

 - утврђује заједничке основе за закључивање посебних колективних уговора за територију града Крагујевца;

 - пружа правну помоћ синдикалним организацијама стамосталног синдиката и бесплатну радно правну заштиту из рада и по основу рада члановима синдиката;

- обезбеђује заштиту права и синдикалних слобода својих чланова као саставног дела људских права и слобода у складу са конвенцијама МОР-а, Устава, Закона и прописа Републике Србије, пред послодавцем, инспекцијским, судским и другим органима у земљи;

 - пружа стручну и сваку другу помоћ у обезбеђивању колективног преговарања и непосредну заштиту права утврђених колективним уговорима,

 - омогућава равноправно учешће у предлагању и одлучивању за формирање социјалног савета, преговарачких тимова и других радних тела на локалном нивоу уз договор о принципима и критеријума надлежности и одговорности;

 - организује оспособљавање чланства и кадрова за синдикални рад и обезбеђује информисање чланства и јавности о свом раду и раду целине Савеза самосталних синдиката Србије;

- 4-

– доноси акта неопходна за свој рад и остваривање улоге утврђене Стаутом Савеза самосталних синдиката Србије и овим Статутом;

- координира рад органа самосталних синдиката организованих у Крагујевцу и обезбеђује услове за њихов рад;

 - оснива синдикалне фондове,

 - обезбеђује и организује рекреативни одмор чланства ради спречавања наступања инвалидности и смањења радне способности;

 - стара се о имовини којом располаже, о унапређивању материјалне основе деловања и оснива предузећа и друга правна лица;

 - води сталну бригу и активности на побољшању унутрашње организације у Савезу у циљу обезбеђења рационалне, ефикасне, технички и стручно опремљене централе као сервиса члану синдиката, синдикалним организацијама и синдикатима делатности;

 - обавља и друге послове који произилазе из овог Статута и ангажује се на другим питањима од заједничког и општег интереса за свеукупно синдикално чланство.

**Чл. 8**

 У Савезу самосталних синдиката Крагујевца колективни чланови могу бити Синдикат пензионера, инвалида рада, незапослених и друге организације које прихватају Статут и Програм Савеза самосталних синдиката Крагујевца.

 У Савезу самосталних синдиката Крагујевац формирају се Секција младих и Секција жена.

 Изабрани председници ових организација и облика деловања су по функцији чланови Већа.

**Члан 9.**

Органи Савеза самосталних синдиката Крагујевца су:

- Изборна Скупштина

- Веће

- Председништво

- Надзорни одбор

- Статутарни одбор и

 - Председник

**IV – ИЗБОРНА СКУПШТИНА**

**Члан 10.**

 Изборна Скупштина је највиши орган Савеза самосталних синдиката Крагујевца и одржава се најмање једном у пет година.

 Одлуку о сазивању и предлогу дневног реда изборне Скупштине доноси Веће Савеза самосталних синдиката Крагујевца, најкасније месец дана пре одржавања.

**Члан 11.**

 Две трећине чланова Скупштине бирају органи самосталних синдиката формираних на територији града Крагујевца, а једну трећину синдикалне организације које нису грански

-5-

организоване, сразмерно бројности чланства, и у складу са Одлуком Већа Савеза самосталних синдиката града.

Број чланова Изборне скупштине утврђује Веће Савеза самосталних синдиката Крагујевца на основу броја чланова синдиката који плаћају чланарину у години пре доношења одлуке из става 1 овог члана, као и броја чланова који из оправданих разлога нису плаћали чланарину.

 Својство члана Изборне скупштине имају и чланови Већа, Надзорног и Статутарног одбора Савеза самосталних синдиката Крагујевца претходног и новог сазива.

 Под члановима који из оправданих разлога нису плаћали чланарину подразумевају се само они који нису примали зараду.

**НАДЛЕЖНОСТИ ИЗБОРНЕ СКУПШТИНЕ**

**Члан 12.**

 Изборна Скупштина:

* усваја Пословник о раду,
* верификује избор чланова Скупштине,
* именује своја радна тела јавним гласањем,
* усваја Извештај о раду Савеза самосталних синдиката Крагујевца између две изборне скупштине,
* усваја извештај Надзорног одбора,
* усваја извештај Статутарног одбора,

- усваја Програм Савеза самосталних синдиката Крагујевца,

* доноси Статут, односно измене и допуне Статута Савеза самосталних синдиката Крагујевца;
* даје разрешницу члановима Већа, Надзорног и Статутарног одбора Савеза самосталних синдиката Крагујевца старог сазива;
* врши верификацију избора чланова Већа, Статутарног и Надзорног одбора Савеза самосталних синдиката Крагујевца;
* бира председника Савеза самосталних синдиката Крагујевца;.

**Члан 13.**

Изборна Скупштина пуноважно одлучује ако је присутно више од половине чланова, а одлуке су донете ако се за њих изјасни више од половине присутних чланова.

**Члан 14.**

 Ванредна Изборна скупштина сазива се на образложени захтев половине самосталних синдиката Крагујевца у којима је организована најмање половина од укупног броја чланова или на захтев синдикалних организација самосталног синдиката које обухватају најмање половину чланства.

 Одлука о сазиву, саставу и дневном реду ванредне Изборне скупштине доноси Веће Савеза самосталних синдиката Крагујевца.

 Одлуку из става 2. овог Члана Веће Савеза самосталних синдиката Крагујевца може да донесе и на сопствену иницијативу, двотрећинском већином свих чланова Већа.

-6-

**V – В Е Ћ Е**

**Члан 15.**

 Веће Савеза самосталних синдиката Крагујевца је највиши орган Савеза самосталних синдиката Крагујевца између две Изборне скупштине.

 Веће Савеза самосталних синдиката Крагујевца чине две трећине представника самосталних синдиката формираних на територији града Крагујевца и једна трећина представника синдикалних организација самосталног синдиката које нису грански организовани, сразмерно бројности чланства, општински повереници, председник,секретар и потпредседници су по функцији чланови Већа, као и представници Секције жена, Секције младих и Синсиката пензионера.

При утврђивању броја чланова Већа, Статутарног и Надзорног одбора Савеза самосталних синдиката Крагујевца полази се од броја чланова синдиката који плаћају чланарину у години пре доношења одлуке о сазивању Изборне скупштине.

У број чланова из претходног става убрајају се и чланови који из оправданих разлога нису уплаћивали чланарину.

 Одлуку о броју и структури чланова Већа, Статутарног и Надзорног одбора Савеза самосталних синдиката Крагујевца доноси Веће Савеза самосталних синдиката Крагујевца.

**Члан 16.**

 Веће Савеза самосталних синдиката Крагујевца у остваривању својих надлежности

 - Усваја нормативна акта неопходна за рад Већа и остваривања функција Већа Савеза самосталних синдиката Крагујевца;

 - усваја годишње планове рада и извештаје о активностима Председништва између две седнице Већа;

 - утврђује правце деловања на реализацији програма;

 - учествује у покретању иницијатива и разматрању измена и допуна закона, Општег колективног уговора и других прописа који су од значаја за материјални и социјални положај чланства;

 - врши избор одређеног броја чланова органа Савеза самосталних синдиката Србије у складу са одлуком Већа Савеза самосталних синдиката Србије;

 - координира рад органа синдиката организованих на територији града Крагујевца и на бази солидарности и узајамности обезбеђује услове за њихов рад;

 - пружа правну помоћ синдикалним организацијама самосталних синдиката и бесплатну радно правну заштиту из рада и по основу рада члановима синдиката;

 - доноси одлуку о одржавању избора у Савезу самосталних синдиката Крагујевца;

 - закључује регионалне колективне уговоре;

 - утврђује предлоге докумената за изборну скупштину;

 - доноси одлуку о формирању Повереништа за општине Баточина, Лапово, Рача и Кнић;

 - учествује преко совјих представника у Економско – социјалном савету и другим оргнима на нивоу града у којима се доносе одлуке о питањима која су од значаја за материјални и социјални положај чланства,

 - именује комисије, савете и друга радна тела и утврђује делокруг њиховог рада;

-7-

 - доноси одлуку о формирању службе правне помоћи Савеза самосталних синдиката Крагујевца;

 - ангажује се на заштити материјалног и социјалног положаја пензионисаних радника, инвалида рада и привремено незапослених радника – чланова синдиката;

 - остварује међународну синдикалну сарадњу Савеза самосталних синдиката Крагујевца са синдикалним централама других земаља;

 - утврђује начела материјално-финансијске политике и начела финансијске политике;

 - доноси план прихода и расхода Савеза самосталних синдиката Крагујевца и фондова при Већу и усваја годишњи извештај о материјално – финансијском полсовању;

 - доноси одлуку о оснивању предузећа и других правних лица као оснивач и суоснивач, бира представнике у органе тих правних лица и најмање једном годишње разматра њихове извештаје;

 - доноси одлуку о штрајку на локалном нивоу уз разраду стратегије о организовању, вођењу, анализи и правној заштити учесницима у штрајку,

 - доноси одлуку о начину учествовања у генералном штрајку по одлуци виших органа Савеза синдиката;

 - врши верификацију избора нових чланова Већа Савеза самосталних синдиката Крагујевца између две изборне скупштине Савеза самосталних синдиката Крагујевца;

 - доноси одлуке о прибављању и одржавању имовине,

 - доноси и друге одлуке, ставове и закључке који су од посебног интереса за остваривање улоге Савеза самосталних синдиката Крагујевца.

- бира председника између две изборне Скупштине

**Члан 17.**

 Веће Савеза самосталних синдиката Крагујевца сазива председник.

 Веће Савеза самосталних синдиката Крагујевца сазива се на захтев 1/3 чланова Већа Савеза самосталних синдиката Крагујевца или Надзорног и Статутарног одбора Савеза самосталних синдиката.

**VI - НАДЗОРНИ ОДБОР**

**Члан 18.**

 Надзорни одбор Савеза самосталних синдиката Крагујевца врши надзор над законитошћу финансирања, расподелом и употребом средстава синдикалне чланарине и других прихода и средстава.

Надзорном одбору морају бити доступна сва документа неопходна

за његов рад.

 По налогу Надзорног одбора Савеза самосталних синдиката Србије врши контролу уплате чланарине

-8-

**НАДЛЕЖНОСТ НАДЗОРНОГ ОДБОРА**

 - прегледа периодичне и годишње обрачуне органа у Савезу самосталних синдиката Крагујевца и утврђују да ли су у складу са Законом;

 - извештава Веће о рачуноводственим годишњим исказима и извештајима о пословању органа у Савезу самосталних синдиката Крагујевца;

 - врши контролу расподеле и уплате чланарине и предлаже мере у складу са Статутом;

 - даје мишљење о расподели прихода;

 - доноси Правилник о раду.

 Надзорни одбор броји три члана и из свог састава бира председника.

 Две трећине чланова Надзорног одбора бирају се по гранском принципу, а једна трећина по територијалном принципу с тим да чланови Већа, не могу бити чланови Надзорног одбора.

Надзорни одбор може именовати финансијске инспекције од најмање два члана из свог састава, које имају овлашћења, да врше надзор над финансијским пословањем организација и органа ССС Крагујевца и општина на свим нивоима синдикалног организовања.

**VII – СТАТУТАРНИ ОДБОР**

**Члан 19**.

 Статутарни одбор Савеза самосталних синдиката Крагујевца:

* прати примену овог Статута
* даје тумачење овог Статута
* предлаже Већу појединачне измене и допуне овог Статута и
* предлаже Изборној скупштини Статут, односно измене и допуне Статута;

 Статутарни одбор броји три члана и из свог састава бира председника.

 Две трећине чланова Статутарног одбора бирају се по гранском принципу, а једна трећина по територијалном принципу.

## VIII – ПРЕДСЕДНИШТВО ССС КРАГУЈЕВЦА

**Члан 20**.

 Председништво је орган Савеза самосталних синдиката Крагујевца и за свој рад одговорно је Већу.

Веће Својом одлуком утврђује број и структуру чланова Председништва..

Председник, секретар, потпредседници Већа и председници Синдикалних организација које су уплаћивале чланарину према Правилнику о материјално-финансијском пословању и имају преко 500 чланова су по функцији чланови Председништва.

-9-

**Члан 21.**

 Председништво :

- разматра питања из надлежности Већа и припрема и предлаже Већу доношење одлука и закључака, заузимање ставова и усвајање одговарајућих аката;

- спроводи ставове, одлуке и закључке Већа;

 - упућује предлоге надлежним државним органима за доношење и измену закона и других законских прописа;

 - именује представнике Већа Савеза самосталних синдиката у Економско-социјалном савету и друге органе и тела на нивоу града;

 - преговара са органима локалне самоуправе и асоцијацијама послодаваца и упознаје Веће с преговорима;

 - учествује у раду локалног савета за запошљавање

 - одлучује о успостављању сарадње са другим синдикалним централама, синдикатима ван Савеза, друштвеним и невладиним организацијама;

 - стара се о материјално – финансијском пословању, фондовима и имовини Савеза самосталних синдиката Крагујевца;

 - спроводи информисање чланства и јавности о раду оргна Савеза самосталних синдиката Крагујевца;

 - организује, развија и унапређује рекреативни одмор и превенцију радне инвалдиности запослених – чланова синдиката;

- ангажује се на хуманизацији и побољшању услова рада, на развоју проналазаштва и иноваторства;

 - организује и прати рад стручне службе;

 - именује стална и повремена радна тела и њихове председнике и секретаре;

 - доноси одлуке и акта у оквиру своје надлежности и оне које јој Веће утврди;

 - Изузетно Председништво може донети и одлуке из надлежности Већа, по овлашћењу Већа

 - подноси Већу извештај о свом раду.

**IX – ПОВЕРЕНИШТВО**

**Члан 22**.

 Веће Савеза самосталних синдиката Крагујевца својом Одлуком, полазећи од Одлуке о територијалном организовању Савеза самосталних синдиката Србије, формира повереништво у општинама: Баточина, Лапово, Рача и Кнић..

 Повереништво у општини чине председници синдикалних организација а своју улогу остварују у складу са посебном одлуком о саставу, делокругу и начину рада Повереништва.

 Одлуку о саставу, делокругу и начину рада доноси Веће Савеза самосталних синдиката Крагујевца.

 На предлог председника Веће Савеза самосталних синдиката доноси одлуку о именовању повереника

 - Повереништво спроводи усвојене ставове, закључке и одлуке Већа, Председништва и синдиката делатности на својој територији;

-10-

 -Непосредно пружа помоћ у раду синдикалним организацијама и члановима синдиката на територији општине, ангажује се на учлањењу нових чланова;

 - Заступа интересе чланства пред органима локалне самоуправе;

 - Информише чланство и јавност о синдикалном раду и деловању ССС Крагујевца;

 - Упућује предлоге, ставове и иницијативе органима ССС Крагујевца;

 - Извештај о раду подноси Већу ССС Крагујевца једном у шест месеци;

 - Обавља и друге синдикалне послове у области економско-социјалних радно правних интереса чланства

**X – ПРЕДСЕДНИК**

**Члан 23.**

 Председник Савеза самосталних синдиката Крагујевца представља и заступа Савез самосталних синдиката Крагујевца.

 Председник Савеза самосталних синдиката Крагујевца истовремено је председник Већа и Председништва.

 Председник Сазива и председава седницама Већа и Председништва, одговоран је за спровођење одлука, ставова и закључака Председништва и Већа, као и одлука органа Савеза самосталних синдиката Србије, остварује сарадњу и координира рад са председницима формираних органа синдиката на територији, са председником Савеза самосталних синдиката Србије, контактира и преговара са представницима органа

локалне самоуправе и асоцијацијама послодавца и обавља друге послове и задатке у складу са овим Статутом, и непосредан је послодавац радницима стручне службе.

 Председника Савеза самосталних синдиката Крагујевца бира Изборна скупштина на основу предлога:

1. једне трећине органа самосталних синдиката, односно
2. једне четвртине органа Синдикалних организација, односно
3. Већа савеза самосталних синдиката или
4. органа Савеза самосталних синдиката

У одсутности председника замењује га секретар, односно потпредседник, о чему одлучује председник.

**XI – СЕКРЕТАР**

**Члан 24.**

 Веће бира секретара на предлог председника ССС Крагујевца.

 Секретар Већа организује рад и извршава одлуке, закључке, ставове и акте Већа и Председништва, одговоран је за рад стручне службе Већа, прати рад и предлаже поправку и куповину техничких и других средстава за потребе рада стручне службе. Ради по налогу председника и замењује га у случају спречености и одсутности, када га за то овласти.

**XII – ПОТПРЕДСЕДНИЦИ**

**-11-**

**Члан 25.**

Председник Савеза самосталних синдиката Крагујевца, именује потпредседнике Већа.

Потпредседници Већа ресорно прате стање и проблеме у одређеним областима длеовања и ангажују се на реализацији ставова и одлука које доноси Веће и Председништво, раде по налогу председника и одговорни су за подручје свог рада председнику и Већу.

**XIII – САМОСТАЛНИ СИНДИКАТИ**

**Члан 26.**

Самостални синдикати организовани у Савез самостланих синдиката Крагујевца су самостални у изражавању, заступању и заштити посебних и специфичних интереса чланства, на закључивању и примени колективних уговора, упућивању предлога и иницијатива за доношење и измену прописа којима се уређује положај запослених у делатности и грани, заштити права и интереса запослених у поступцима приватизације преудзећа, статусних и организационих промена, решавању вишкова запослених у поступку стечаја, обезбеђивању заштите права из рада и по основу рада и пружању правне помоћи преко стучне службе Већа Савеза самосталних синдиката Крагујевца, организовању видова и средстава синдикалне борбе, другим питањима утврђеним статутима синдиката Србије и овим Статутом.

**Члан 27.**

Самостални синдикати Крагујевца својим документом ближе уређују сопствену организованост, садржај и методе свога рада и деловања у складу са статутима самосталних синдиката Србије и овим Статутом.

**Члан 28.**

Самостални синдикати Крагујевца су обавезни да спроводе одлуке и ставове органа Савеза самосталних синдиката Крагујевца који су од заједничког интереса за укупно чланство.

**Члан 29.**

Ради остваривања и заштите специфичних и посебних интереса, самостални синдикати Крагујевца, своју активност остварују у договору са одговарајућим самосталним синдикатима у оквиру Савеза самосталних синдиката Србије.

**Члан 30.**

Самостални синдикати Крагујевца могу иступити или бити искључени из Савеза самосталних синдиката Крагујевца.

Одлуку о иступању из Савеза доноси виши орган Самосталног синдиката.

Самостални синдикат који не спроводи одлуке органа Савеза самостланих синдиката Крагујевца које су од животног интереса за укупно чланство, или делује супротно овом Статуту или неоправдано не извршава материјалне обавезе према Савезу, може бити искључен из Савеза самосталних синдиката Крагујевца.

**-12-**

Даном доношења одлуке о иступању, односно искључењу из Савеза самостални синдикат губи право на коришћење имовине и услуга стручне службе Већа Савеза самостланих синдиката Крагујевца.

 **XIV- ОДРЕДБЕ О РАДУ ОРГАНА САВЕЗА**

 **САМОСТАЛНИХ СИНДИКАТА КРАГУЈЕВЦА**

**Члан 31.**

 Рад организација и органа Савеза самосталних синдиката Крагујевца је јаван.

 Чланови органа Савеза самосталних синдиката Крагујевца имају једнака права и одговорности и лично и колективно одговорни су за рад органа чији су чланови, сразмерно функцији коју обављају.

 У органима Савеза самосталних синдиката Крагујевца обезбеђује се одговарајућа заступљеност жена и младих.

**Члан 32.**

 Органи Савеза самосталних синдиката Крагујевца пуноважно раде ако седници присуствује више од половине чланова органа, а одлуке доносе већином присутних.

**Члан 33.**

 Мандат чланова органа и носилаца функција у Савезу самосталних синдиката траје пет година и може се поновити.

 У случајевима престанка чланства у органу односно престанка функције у току мандата, новоизабраним члановима органа и носиоцима функције мандат траје до редовних избора.

**Члан 34.**

 Заинтересовани запослени који желе да буду чланови Самосталног синдиакта а немају могућност синдикалног организовања у средини у којој се налазе, могу се учланити и остварити своја права у Савезу самосталних синдиката Крагујевца.

 Потписивањем приступнице Савеза самосталних синдиката Крагујевца стичу право и обавезе утврђене Статутом Савеза смаостланих синдиката Крагујевца.

 Начин организовања и остваривања права регулисаће се посебним актом.

**XV – СИНДИКАЛНА ОРГАНИЗАЦИЈА САМОСТАЛНИХ**

 **СИНДИКАТА И ЧЛАН СИНДИКАТА**

**Члан 35.**

 Синдикалне организације самосталних синдиката имају право да предлажу чланове органа и носиоце функција у Савезу самосталних синдиката Крагујевца и Србије и обавезни су да уплаћују чланарину у складу са расподелом утврђеном Статутом Савеза самостланих синдиката Србије.

 Синдикална организација своју унутрашњу организацију, надлежност, начин и методе рада, дефинише сопственим Правилима која су усклађена са овим Статутом и Статутом Савеза самосталних синдиката Србије

**-13-**

**Члан 36.**

 Својство члана синдиката стиче се потписивањем приступнице у синдикалној организацији синдиката делатности.

 Основна права и обвезе чланова самосталних синдиката јесу:

 - цена рада и зарада у складу са колективним уговором;

 - заштита на раду и услови рада у складу са законом и колективним уговором;

 - бесплатна првна помоћ у остваривању права из рада и по основу рада;

 - превенција радне инвалидности и рекреативни одмор;

 - коришћење помоћи из синдикалних фондова;

 - право да предлаже, бира и да буде биран у органе самосталног синдиката и Савеза самосталних синдиката;

 - да се образује и оспособљава за синдикални рад;

 - да поштује статуте, програме и одлуке самосталног синдиката и Савеза самосталних синдиката Србије и ССС Крагујевца и

 - да плаћа чланарину.

**XVI – ИЗБОРИ У САВЕЗУ САМОСТАЛНИХ**

 **СИНДИКАТА КРАГУЈЕВЦ**

**Члан 37.**

 Избори за чланове органа и носиоце функција у самосталним синдикалним организацијама, самосталним синдикатима формираним на територији града Крагујевца и Већу Савеза самосталних синдиката Крагујевца обављају се сваке пете године на основу одлуке Већа Савеза самосталних синдиката Србије.

 Изузетно, избори се могу обавити и у току трајања мандата уколико је то неопходан услов за рад организација и органа из става 1 овог члана.

**Члан 38.**

 Избор председника Савеза самосталних синдиката Крагујевца, чланова органа и носилаца функција у органима Савеза самосталних синдиката врши се тајним гласањем од више кандидата.

 Изузетно, за носиоце функција, уколико није предложено више кандидата избор се врши од једног кандидата, у складу са одлуком Изборне скупштине

 Сваки предложени кандидат је дужан да се изјасни о прихватању кандидатуре чиме стиче право да буде на кандидатској листи.

 Кандидат за носиоце најодговорнијих функција може бити само на једној кандидатској листи.

Листа кандидата утврђује се по азбучном реду презимена и имена кандидата Уколико је утврђено више кандидата, изабран је онај кандидат који добије више од половине гласова присутних чланова органа.

 За кандидате који нису добили потребан број гласова из става 5 овог члана, спроводи се други круг гласања.

-14-

За други круг гласања, утврђују се кандидати који су у првом кругу добили највећи број гласова, и то за једног кандидата више од броја који се бира.

 У другом кругу изабрнаи су кандидати који добију највећи број гласова.

Када у другом кругу гласања два или више кандидата добију исти број гласова изборни поступак се понавља и мора се завршити у року од 30 дана.

Ако је на листи утврђен један кандидат, изабран је ако добије више од половине гласова присутних чланова органа.

Уколико кандидат не добије потребну већину из става 11. овог Члана, избори се понављају са другим кандидатом, односно кандидатима.

 У случају престанка чланства у органу, односно функције, у току мандата, новоизабраним члановима органа и носиоцима функције, мандат траје до наредних избора.

**Члан 39.**

 Својство члана органа Савеза самосталних синдиката престаје због:

* престанка чланства у синдикату,
* неоправданог одсуствовања са седница, најмање три седнице узастопно,
* давања оставке,
* опозива,
* истека мандата.
* одласком у пензију
* престанком радног односа по основу вишка запослених
* избором, именовањем на пословодну фукцију, функцију у државним органима и политичким странкама или на другу јавну функцију
* разрешењем

**Члан 40.**

 - Носиоцима функција у органима Савеза самосталних синдиката Крагујевца функција престаје због:

* давања оставке,
* опозива,
* одласка у пензију,
* неоправданог одсуствовања са седница најмање три седнице узастопно и
* истека мандата органа.
* Престанком чланства у самосталном синдикату Србије
* Престанком радног односа по основу вишка запослених
* Избором, односно именовањем на пословодну функцију, функцију у државним органима и политичким странкама или на другу јавну функцију
* разрешењем

**Члан 41.**

 Носиоци функција и чланови органа Савеза самосталних синдиката Крагујевца оставку подносе органу у коме се обавља функција.

 Председник ССС Крагујевца оставку подноси Изборној скупштини.

**-15-**

**Члан 42.**

 Опозив чланова органа и носилаца функција у органима Савеза самосталних синдиката Крагујевца врши се у случајевима:

 - непоштовања Програма Савеза самосталних синдиката Крагујевца и овог Статута;

 - неспровођења одлука органа,

 - кад својим деловањем наноси штету Савезу, или својим активностима доприноси разбијању Савеза самосталних синдиката.

**Члан 43.**

 Предлог за опозив носиоца функције у органу Савеза самосталних синдиката даје:

 - орган самосталног синдиката на одговарајућем нивоу организовања;

 - органи синдикалних организација самосталних синдиката и јединствених синдикалних организација самосталних синдиката из одговарајућег самосталног синдиката;

 - члан органа у коме се врши функција.

 О предлогу за опозив расправља се на седници органа у коме се врши функција.

 Прихватањем предлога за опозив спроводи се тајно изјашњавање.

 Одлука о опозиву је донета ако се за опозив изјасни више од половине укупног броја присутних чланова органа.

Донета одлука из претходног става доставља се на даљи поступак органу који је опозваног носиоца функције изабрао за члана органа.

 У случају неизгласавања одлуке из овог члана, нов предлог за опозив може се поднети после шест месеци.

**Члан 44.**

 Истовремено са доношењем одлуке о престанку функције у органу Савеза самосталних синдиката из члана 40. доноси се одлука о именовању вршиоца дужности до избора новог носиоца функције.

**Члан 45.**

 Између две изборне скупштине функција председника Савеза самосталних синдиката Крагујевца може да престане:

* подношењем оставке и
* опозивом.

Председник Савеза самосталних синдиката Крагујевца оставку

подноси Изборној скупштини.

 Опозив председника Савеза самосталних синдиката Крагујевца може се спровести у случајевима утврђеним чланом 42. овог Статута на образложен предлог једне трећине чланова Већа или самосталних синдиката на територији у којим је организована најмање половина чланства или синдикалних организација самосталног синдиката који обухватају најмање половину чланства.

 О предлогу за опозив председника расправља се на седници Већа Савеза самосталних синдиката Крагујевца.

 **-16-**

Прихватањем предлога за опозив спроводи се тајно изјашњавање на Изборној скупштини.

 Одлука о опозиву донета је ако се за опозив изјасни више од половине присутних чланова Изборне скупштине.

 У случају неизгласавања одлуке, нови предлог за опозив може се поднети после истека шест месеци од претходног изјашњавања.

**Члан 46**

Разрешење се врши у случајевима**:**

* дуготрајне објективне спречености
* неоправданог одсуства са седница, најмање три седнице заредом
* неуплаћивања чланарине која припада Савезу самосталних синдиката Србије и Савезу самосталних синдиката Крагујевца
* неизвршавања поверених надлежности и задатака у складу са овим Статутом
* понашања и деловања које изабраног чине недостојним дужности (члан 70. Статута Савеза самосталних синдиката Србије)

Предлог за разрешење носиоца функције и члана органа може дати орган у коме је обављао функцију, односно чији је члан, или који га је бирао.

**Члан 47.**

 Одлуком о опозиву и разрешењу са функције одрећује се вршилац дужности из редова чланова органа и одређује рок за избор новог.

**XVII – ИМОВИНА САВЕЗА САМОСТАЛНИХ СИНДИКАТА**

 **КРАГУЈЕВЦА И МАТЕРИЈАЛНО-ФИНАНСИЈСКА** **СРЕДСТВА**

**Члан 48.**

 Имовину Савеза самосталних синдиката Крагујевца чине сва непокретна и покретна имовина, новчана средстава, хартије од вредности и имовинска права.

Ако се самостални синдикат издвоји и организује ван Савеза самосталних синдиката Крагујевца на тај синдикат се не може пренети имовина или део имовине из става 1 овог члана.

**Члан 49.**

 Извори прихода Савеза самосталних синдиката Крагујевца су: чланарина, приходи од имовине, приходи од пословања и маркетинга, донације, легати, прилози, поклони и средства из других прихода.

**Члан 50.**

 Имовина облика организовања у Савезу самостланих синдиката Крагујевца који се укине или престане да постоји преноси се без накнаде непосредно вишем облику организовања.

**Члан 51**

Основни извор прихода и финансирања организације је чланарина која је јединствена у Савезу самосталних синдиката Србије и износи 1% зараде члана, и распоређује се према следећим пропорцијама:

-17-

- Самосталној синдикалној организацији 50%, а преостали износ од 50% распоређује се тако да обезбеђује финансирање рада нивоа организовања у Савезу самосталних синдиката, а на основу Статута Савеза самосталних синдиката Србије.

 Самосталне синдикалне организације могу одлучити да чланарина износи више од износа утврђеног у ставу 1 овог члана.

**Члан 52.**

 Веће Савеза самосталних синдиката Крагујевца захтева код одређеног синдиката покретање поступка за распуштање органа самосталне синдикалне организације ако из неоправданих разлога не уплаћује чланарину Већу Савеза самосталних синдиката Крагујевца два месеца узастопно или три месеци у току календарске године.

 Синдикат је у обавези да о предузетим мерама у вези са захтевом обавести Веће у року од 3о дана.

 Члан Већа из синдикалне организације која два месеца узастопно или три месеца у току године неоправдано не уплаћује део чланарине који припада вишим органима, може бити разрешен са функције.

 Разрешењем са функције престаје чланство у органу.

**XVIII – СТРУЧНА СЛУЖБА**

**Члан 53.**

 За обављање послова стручно – аналитичких, радно – правне заштите, информативне, рачуноводствено – финансијске и административно – техничке, за организацију и органе синдиката формираних на територији Крагујевца образује се стручна служба.

 Служба може обављати и друге послове за самосталне синдикате у складу са посебним споразумом.

 Обављање послова, организованост и начин рада стручне службе, структура и број запослених, уређује се посебном одлуком коју доноси Председник Већа.

**XIX – ПРЕЛАЗНЕ И ЗАВРШНЕ ОДРЕДБЕ**

**Члан 54.**

 Појединачне измене и допуне овог Статута врши Веће Савеза самосталних синдиката Крагујевца.

 Изменама и допунама из става 1 овог члана не могу се мењати основна начела.

**Члан 55.**

 Овај Статут ступа на снагу даном његовог доношења.

**Члан 56.**

 Доношењем овог Статута престајe да важи Статут Савеза самосталних синдиката Крагујевца, усвојен 17.06.2016. године.

 **ПРЕДСЕДНИК**

 **САВЕЗА САМОСТАЛНИХ СИНДИКАТА КРАГУЈЕВЦА**

 **Југослав Ристић**

**У Крагујевцу, 22.01.2020.**